Ikiaroornartumik ajornartorsiuteqarneq annertuallaarujussuarpoq - Naalakkersuisut
”Assut ernumanarpoq tusarlugu atornerluineq angajoqqaat meeqqaminnut ingerlateqqittaraat. Tamanna tusaanngitsuusaaginnarsinnaanngilarput. Meeqqat angajoqqaallu pitsaanerusumik siunissaqalersikkumallugit ilaqutariit taamaattut akuliuffiginissaannut taamatullu pissusilersornerannik unitsitsinissamut sakkussanik pisariaqartitsivugut,” taama Peqqissutsimut Naalakkersuisoq Agathe Fontain, oqarpoq.
”Ikiaroornartumik ajornartorsiut Inatsisartunit kommunalbestyrelsimillu pingaartinneqarnera assut nuannaarutigivara. Allannguissagutta innuttaasutut, suliffeqarfittut NGO-tut politikeritullu ataatsimoorluta sulisariaqarpugut,” taama Agathe Fontain, oqarpoq.